
                                			PATVIRTINTA
Plungės rajono savivaldybės
Žlibinų kultūros centro direktoriaus 
2025 m. vasario 28 d. įsakymu Nr. DĮ-18

PLUNGĖS RAJONO SAVIVALDYBĖS ŽLIBINŲ KULTŪROS CENTRO 
DARBO APMOKĖJIMO TVARKOS APRAŠAS


I SKYRIUS 
BENDROSIOS NUOSTATOS

1. Plungės rajono savivaldybės Žlibinų  kultūros centro darbo apmokėjimo sistema (toliau – Darbo apmokėjimo sistema) nustato principus, kriterijus, pagal kuriuos formuojami Plungės rajono savivaldybės Žlibinų kultūros centro (toliau – Centras) darbuotojų, dirbančių pagal darbo sutartis (toliau – darbuotojai), pareigybių struktūra, pareiginės algos koeficientų intervalai, mokamos priemokos, darbuotojams mokama kintamoji dalis, jie skatinami, nustatoma pareiginė alga atlikus darbuotojo vertinimą.
2. Darbo apmokėjimo sistema parengta vadovaujantis Lietuvos Respublikos biudžetinių  įstaigų darbuotojų darbo apmokėjimo ir komisijų narių atlygio už darbą įstatymu (toliau –Įstatymas), Lietuvos Respublikos darbo kodeksu, Darbo apmokėjimo sistemos nustatymo rekomendacijomis, patvirtintomis Lietuvos Respublikos Vyriausybės 2023 m. lapkričio 8 d. nutarimu Nr. 857 „Dėl darbo apmokėjimo sistemos nustatymo rekomendacijų patvirtinimo“ (Lietuvos Respublikos Vyriausybės 2024 m. sausio 3 d. nutarimo Nr. 80 redakcija).
3. Darbo apmokėjimo sistemoje vartojamos sąvokos atitinka Įstatymo ir Darbo kodekso sąvokas.
4. Darbo apmokėjimo sistema apima:
darbo apmokėjimo principus, nurodytus Darbo apmokėjimo sistemos 5 punkte; Centro taikomą pareigybių grupavimo į pakopas būdą (-us); pareigybių lyginimo ir pareiginės algos koeficiento dydžio nustatymo kriterijus bei jų aprašymą; Centro pareigybių struktūrą;  pareiginių algų koeficientų intervalus; priemokų, skatinimo ir apdovanojimo skyrimo tvarką; kintamosios dalies (darbuotojams) dydžius ir skyrimo tvarką;  pareiginės algos nustatymo, atlikus darbuotojo veiklos vertinimą, tvarką; Darbo apmokėjimo sistemos peržiūrėjimo bei keitimo tvarką.
5. Plungės rajono savivaldybės Žlibinų kultūros centro darbo apmokėjimo sistema nustatoma vadovaujantis teisinio apibrėžtumo, teisėtų lūkesčių apsaugos ir visokeriopos darbo santykių teisių gynybos, darbo santykių stabilumo, teisingo mokėjimo už darbą, vienodo atlygio už tokį patį ir vienodos vertės darbą, darbuotojų lygybės, nepaisant jų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį (rūpintinių), santuokinės ir šeiminės padėties, priklausymo politinėms partijoms, profesinėms sąjungoms ir asociacijoms aplinkybių, nesusijusių su darbuotojų dalykinėmis savybėmis, laisvų kolektyvinių derybų ir teisės imtis kolektyvinių veiksmų, skaidrumo ir viešumo principais. 
6. Darbo apmokėjimo sistemą nustato ir tvirtina Plungės rajono savivaldybės Žlibinų kultūros Centro direktorė (toliau – direktorius). Darbo apmokėjimo sistema prieinama visiems darbuotojams susipažinti Centro internetiniame puslapyje https://zlibinukc.lt 

II SKYRIUS
DARBO UŽMOKESČIO SUDEDAMOSIOS DALYS

7. Darbuotojų darbo užmokestį sudaro:
7.1. pareiginė alga;
7.2. priemokos;
7.3. mokėjimas už darbą poilsio ir švenčių dienomis, nakties, viršvalandinį darbą ir budėjimą;
7.4. kintamoji dalis atsižvelgiant į darbuotojo praėjusių metų veiklos vertinimą šios darbo apmokėjimo sistemos nustatyta tvarka.

III SKYRIUS
PAREIGINĖS ALGOS KOEFICIENTO DYDŽIO NUSTATYMO KRITERIJAI

8. Centro direktorius nustato pareigybių didžiausius pareiginės algos koeficientų dydžius viršijančius Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 1 priede nustatytus minimalius pareiginės algos koeficientus:
8.1. išlaikant pareigybių grupių hierarchinės struktūros vientisumą (nuo aukščiausios V pareigybių grupės iki žemiausios I pareigybių grupės);
8.2. taikant Darbo apmokėjimo sistemos 1 priede nustatytus pareigybių lyginimo ir pareiginės algos koeficiento dydžio nustatymo kriterijus:
8.2.1. pareigybės pakeičiamumo kriterijų, apibrėžiantį pareigybės kompetencijų specifiškumą, kai specifinės kvalifikacijos ir specifinių kompetencijų reikalingoje pareigybėje gali būti sudėtinga greitai pakeisti darbuotoją, o net laikinai neužimta tokia pareigybė gali turėti neigiamos įtakos įstaigos vykdomiems procesams bei siekiamiems tikslams;
8.2.2. darbo patirties veiklos srityje/vadovaujamo darbo patirties, kuris apskaičiuojamas sumuojant laikotarpius, kai buvo dirbamas analogiškas pareigybės aprašyme nustatytam tam tikros profesijos, specialybės ar vadovaujamas darbas;
8.2.3. veiklos sudėtingumo lygį (apimtį), apibrėžiantį gebėjimą atlikti tam tikro sudėtingumo (lygio, apimties) užduotis;
8.2.4. atsakomybės lygį, apibrėžiantį pareigybės, kuri dalyvauja analizuojamos funkcijos atlikime, faktinį atsakomybės poveikio lygį už laukiamą rezultatą.
9. Kiekvienas kriterijus skirstomas į penkis lygius (Darbo apmokėjimo sistemos 1 priedas). Žemiausias lygis yra I, aukščiausias lygis yra V. Kriterijaus lygiuose nustatyti procentinės dalies  intervalai, atitinkamai: I lygyje – nuo 5 iki 15 procentinė dalis, II lygyje – nuo 16 iki 20 procentinė dalis, III lygyje – nuo 21 iki 25 procentinė dalis, IV lygyje – nuo 26 iki 30 procentinė dalis, V lygyje – nuo 31 ir daugiau procentinė dalis.
10. Kiekviena pareigybė priskiriama kriterijų atitinkamiems lygiams ir  nustatoma konkreti procentinė dalis iš intervalo. 


IV SKYRIUS
PAREIGYBIŲ GRUPAVIMAS

11. Pareigybės į pakopas grupuojamos taip:
11.1. Centro darbuotojų pareigybės grupuojamos į pakopas išlaikant pareigybių grupių hierarchinės struktūros vientisumą nuo aukščiausios iki žemiausios pareigybių grupės bei vadovaujantis Darbo apmokėjimo sistemos 8.2 papunktyje nustatytais pareigybių lyginimo ir pareiginės algos koeficiento dydžio nustatymo kriterijais;
11.2. skirtingos darbuotojų pareigybės lyginamos tarpusavyje vadovaujantis Darbo apmokėjimo sistemos 8.2 papunktyje nustatytais pareigybių lyginimo ir pareiginės algos koeficiento dydžio nustatymo kriterijais; panašiausios pareigybės pagal pareigybės aprašyme nustatytas funkcijas grupuojamos į vieną pareigybių pakopą; skirtingos darbuotojų pareigybės toje pačioje pareigybių pakopoje ne visuomet bus palyginamos savo funkcijomis; pagal pareigybių skirtumus ir bendrumus pareigybės paskirstomos į bendrą pareigybių struktūrą; 
11.3. Centro pareigybių struktūra peržiūrima ir atnaujinama dėl struktūrinių pertvarkymų ar darbo organizavimo pokyčių (visiškai keičiasi arba deleguojamos naujos funkcijos) arba, kai steigiamos naujos pareigybės.

V SKYRIUS
PAREIGINIŲ ALGOS KOEFICIENTŲ NUSTATYMO INTERVALAI

[bookmark: _Hlk159381428]12. Kiekvienai Centro pareigybės pakopai nustatoma pareiginės algos koeficientų minimali, maksimali ir vidurinė reikšmės (toliau – intervalo plotis). 
13. Intervalo plotis sudaro nuo +/–20 %  intervalo vidurio reikšmės; intervalo plotis suteikia galimybę nustatyti pagrįstai skirtingą atlygį konkretiems darbuotojams pagal jų individualias kompetencijas, patirtį ir rezultatus.
14. Žingsnis tarp pareigybių pakopų yra nuo 5 % iki 15 %, t. y. pareigybės, esančios žemesnėje pakopoje, koeficiento maksimali reikšmė yra nuo 5 % iki 15 % (priklausomai nuo pareigybių) mažesnė už pareigybės, esančios aukštesnėje pakopoje, koeficiento maksimalią reikšmę. 
15. Žemiausios (pirmos) pareigybių pakopos minimali pareiginės algos intervalo reikšmė atitinka mažiausią Centro darbuotojo turimą pareiginės algos koeficientą.
16. Aukščiausios pareigybių pakopos maksimali pareiginės algos intervalo reikšmė atitinka Centro direktoriui Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 1 priede nustatytą pareiginės algos koeficiento maksimalią reikšmę.
17. Tarpinių pareigybių pakopų pareiginės algos intervalų maksimalios ir minimalios reikšmės nustatomos išlaikant nuoseklų intervalo plotį ir intervalo didėjimą, kylant nuo žemesnių į aukštesnes pareigybių pakopas.
18. Darbuotojo pareiginės algos minimalus koeficientas negali būti mažesnis nei 1,1 Vyriausybės patvirtintos minimalios mėnesinės algos ir nei nustatytas Biudžetinių įstaigų darbuotojų darbo apmokėjimo ir komisijos narių atlygio už darbą įstatymo 1 priede, o darbuotojų, kurių pareigybė priskiriama D lygiui, – pareiginė alga negali būti mažesnė kaip Lietuvos Respublikos Vyriausybės patvirtinta minimalioji mėnesinė alga. 
19. Pareiginės algos koeficientų intervalai peržiūrimi ir pakeičiami pasikeitus darbo rinkos sąlygoms, įstatymuose nustatytoms minimalioms pareiginės algos koeficientų riboms, darbo užmokesčio fondui bei Centrui priskirtoms funkcijoms. 
20. Naujai į darbą priimamiems Centro darbuotojams pareiginė alga nustatoma įvertinus Centro finansines galimybes bei atsižvelgiant į šios Darbo apmokėjimo sistemos 8.2 papunktyje nustatytus pareigybių lyginimo ir pareiginės algos koeficiento dydžio nustatymo kriterijus, pagal pareiginės algos koeficientų intervalų dydžius (pagal Darbo apmokėjimo sistemos 2 ir 3 priedus), tačiau skiriamas pareiginės algos koeficientas turi būti ne didesnis negu nustatytas (mokamas) pareigybės lygio vidurkis, išskyrus 21 punkte numatytą išimtį.
21. Išimtiniais atvejais ir kai išskirtinių kompetencijų darbuotojų (pvz., pareigybė susijusi su itin siaurų, specifinių kompetencijų, žinių turėjimu) pasiūla darbo rinkoje yra itin ribota ir Vyriausybės ar jos įgaliotos institucijos nustatytas tam tikrų profesijų atstovų trūkumas Lietuvos Respublikos darbo rinkoje, nustatant darbo apmokėjimo sistemą, galimas nukrypimas nuo Darbo apmokėjimo sistemoje nurodomų pareiginės algos koeficiento dydžio nustatymo kriterijų, nustatytų pareiginių algų nustatymo taisyklių ir pareigybių grupių hierarchinės struktūros vientisumo reikalavimo. Šiais atvejais biudžetinės įstaigos darbuotojui pagal įstaigos darbo apmokėjimo sistemą nustatytas pareiginės algos koeficientas gali būti didinamas iki 100 procentų, tačiau ne didesnis nei Centro direktoriui nustatytas pareiginės algos koeficientas.

VI SKYRIUS
PRIEMOKOS, SKATINIMAS IR VIENKARTINĖS PINIGINĖS IŠMOKOS

22. Priemokos darbuotojams skiriamos už:
22.1. pavadavimą, kai raštu pavedama laikinai atlikti darbuotojo pareigybei nustatytas funkcijas;
22.2. papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos;
22.3. įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės.
23. Darbuotojo tiesioginis vadovas, įvertinęs darbuotojui susidariusį papildomą darbo krūvį ar skiriamas papildomas pareigas ar užduotis, siūlo skirti darbuotojui priemoką, pateikdamas Centro direktoriui motyvuotą tarnybinį pranešimą, kuriame turi būti konkrečiai nurodoma priemokos mokėjimo pagrindas (faktinis ir teisinis), už kokį papildomą darbo krūvį ar už kokių papildomų pareigų ar užduočių atlikimą siūloma skirti priemoką, nurodant konkretų terminą, siūlomas priemokos dydis. Centro direktoriui tiesiogiai pavaldūs darbuotojai dėl priemokos skyrimo pateikia prašymą.
24. Kiekviena Darbo apmokėjimo sistemos 22.1–22.3  papunkčiuose nurodyta priemoka negali būti mažesnė kaip 10 procentų pareiginės algos, bet nedidesnė nei 40 procentų. Nustatomų priemokų sumos dydis negali viršyti 80 procentų pareiginės algos. Konkrečią priemoką įvertinus Centro finansines galimybes skiria Centro direktorius.
25. Priemokos darbuotojams skiriamos ne ilgesniam laikotarpiui nei iki einamųjų kalendorinių metų pabaigos.
26. Priemokos mokėjimas nutraukiamas, jei išnyksta jos skyrimo aplinkybės, arba pakeičiamas, kai pasikeičia aplinkybės, kurių pagrindu priemoka buvo skirta (sumažėja ar padidėja papildomo darbo krūvis, papildomų pareigų ar užduočių skaičius ir pan.). Pasikeitus priemokos skyrimo aplinkybėms, darbuotojo tiesioginis vadovas siūlo nutraukti darbuotojui priemoką, pateikdamas Centro direktoriui motyvuotą tarnybinį pranešimą.
[bookmark: _Hlk156393737]27. Priemokos skiriamos neviršijant įstaigai darbo užmokesčiui skirtų lėšų.
[bookmark: _Hlk156393828]28. Už nepriekaištingą pareigų atlikimą darbuotojai, Centro direktoriaus sprendimu, gali būti skatinami šiomis skatinimo priemonėmis:
28.1. padėka;
28.2. nuo 1 iki 2 pareiginių algų dydžio pinigine išmoka už asmeninį išskirtinį indėlį įgyvendinant Centro nustatytus tikslus arba pasiektus rezultatus ir įgyvendintus uždavinius (tačiau ne dažniau kaip du kartus per kalendorinius metus);
28.3. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką;
[bookmark: _Hlk156855687]28.4. vienkartine pinigine išmoka Vyriausybės nustatyta tvarka;
28.5. finansuojant kvalifikacijos tobulinimą ne didesne kaip darbuotojo vienos pareiginės algos dydžio suma per metus.
28.6. kintamąja dalimi, atsižvelgiant į praėjusių metų veiklos vertinimą, kuri gali siekti nuo 20 iki 40 procentų pareiginės algos.
29. Vienkartinė piniginė išmoka gali būti skiriama nepriekaištingai savo pareigas einantiems darbuotojams šiais atvejais:
29.1. veikla įvertinta kaip viršijanti lūkesčius;
29.2. darbuotojams atlikus vienkartines ypatingos svarbos užduotis.
30. Sprendimą dėl vienkartinės piniginės išmokos skyrimo darbuotojui priima Centro direktorius.
[bookmark: _Hlk154644113]31. Darbo apmokėjimo sistemos 29.1–29.2 papunkčiuose nurodyta vienkartinė piniginė išmoka gali būti skiriama ne daugiau kaip kartą per metus ir negali viršyti 100 procentų nustatytosios darbuotojo pareiginės algos. Švenčių proga vieną kartą darbuotojai gali būti skatinami Centro direktoriaus  iniciatyva.
32. Vienkartinės piniginės išmokos darbuotojams mokamos iš savivaldybės biudžeto sutaupytų darbo užmokesčio lėšų.
33. Centro darbuotojai neskatinami, jeigu buvo nustatyta, kad per paskutinius 6 mėnesius jie padarė darbo pareigų pažeidimą, išskyrus atvejį, kai darbuotojo veikla įvertinama kaip viršijanti lūkesčius, o Viešųjų ir privačių interesų derinimo įstatymo 23 straipsnyje nustatytais atvejais – neskatinami. 
VII SKYRIUS
MATERIALINĖS PAŠALPOS 

34. Darbuotojams, kurių materialinė būklė tapo sunki dėl jų pačių ligos, artimųjų giminaičių, sutuoktinio, partnerio (kai partnerystė įregistruota įstatymų nustatyta tvarka), sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti Centro darbuotojai, ligos ar mirties, stichinės nelaimės ar turto netekimo, gali būti skiriama iki 3 MMA dydžio materialinė pašalpa, jeigu yra pateikti šių darbuotojų rašytiniai prašymai ir atitinkamą aplinkybę patvirtinantys dokumentai.
35. Mirus darbuotojui, jo šeimos nariams (sutuoktiniui, vaikams (įvaikiams), motinai (įmotei), tėvui (įtėviui), senelei, seneliui, kitiems giminaičiams, kurie su mirusiuoju turėjo artimą ryšį ir (ar) gyveno kartu) iš biudžetinei įstaigai skirtų lėšų gali būti išmokama iki 3 MMA dydžio materialinė pašalpa, jeigu yra pateiktas jo šeimos nario rašytinis prašymas ir mirties faktą patvirtinantys dokumentai.
36. Materialinę pašalpą darbuotojams skiria Centro direktorius. Materialinė pašalpa skiriama ir mokama neviršijant Centrui skirtų lėšų.
37. Darbuotojams yra garantuojamos einamos pareigos ir nustatytas darbo užmokestis iki 3 darbo dienų, artimųjų giminaičių (tėvų (įtėvių), vaikų (įvaikių), brolių (įbrolių), seserų (įseserių), senelių, vaikaičių), sutuoktinio, jo tėvų (įtėvių), vaikų (įvaikių), brolių (įbrolių), seserų (įseserių), partnerio, sugyventinio, jo tėvų (įtėvių), vaikų (įvaikių), brolių (įbrolių) ir seserų (įseserių) mirties atveju, jeigu yra pateiktas darbuotojo rašytinis prašymas.

VIII SKYRIUS
MOKĖJIMAS UŽ DARBĄ POILSIO IR ŠVENČIŲ DIENOMIS, NAKTIES IR VIRŠVALANDINĮ DARBĄ

38. Už darbą poilsio dieną, kuri nenustatyta pagal darbo (pamainos) grafiką, mokamas dvigubas darbuotojo darbo užmokestis, arba automatiškai sekanti darbo diena bus suteikiama poilsio diena, arba darbuotojo prašymu suteikiama laisva diena pagal jo prašymą.
[bookmark: part_3626f7b2926b4e228a2594448c23d69b]39. Už darbą švenčių dieną mokamas dvigubas darbuotojo darbo užmokestis.
[bookmark: part_da3f3d97c4ad4a0a888881e541f2eb40]40. Už darbą naktį mokamas pusantro darbuotojo darbo užmokesčio dydžio užmokestis.
[bookmark: part_2eeffe5b202748da9b9145ff0642082f]41. Už viršvalandinį darbą mokamas pusantro darbuotojo darbo užmokesčio dydžio užmokestis. Už viršvalandinį darbą poilsio dieną, kuri nenustatyta pagal darbo (pamainos) grafiką, ar viršvalandinį darbą naktį mokamas dvigubas darbuotojo darbo užmokestis, o už viršvalandinį darbą švenčių dieną – du su puse darbuotojo darbo užmokesčio dydžio užmokestis.
[bookmark: part_538561d5b85046469a2d19027e89829b]42. Darbuotojo prašymu darbo poilsio ar švenčių dienomis laikas ar viršvalandinio darbo laikas, padauginus iš Darbo apmokėjimo sistemos 38–41 punktuose nustatyto atitinkamo dydžio, gali būti pridedami prie kasmetinių atostogų laiko.

IX SKYRIUS
PAREIGINĖS ALGOS NUSTATYMAS, ATLIKUS DARBUOTOJO VEIKLOS
VERTINIMĄ

43. Kai darbuotojo veikla įvertinama kaip viršijanti lūkesčius, tiesioginio vadovo rašytiniu motyvuotu pasiūlymu Centro direktoriaus sprendimu:
43.1. darbuotojui nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau ne didesnį negu tai pareigybei nustatytas didžiausias pareiginės algos koeficientas; 
43.2. darbuotojui gali būti taikomos Darbo apmokėjimo sistemos 28 punkte nustatytos skatinimo priemonės.
44. Kai darbuotojo veikla įvertinama kaip atitinkanti lūkesčius, teisinė jo padėtis nesikeičia ir biudžetinės įstaigos darbuotojo veiklos vertinimas baigiamas, tiesioginio vadovo rašytiniu motyvuotu pasiūlymu Centro direktoriaus sprendimu jam gali būti skiriama nuo 5 iki 15 procentų jo pareiginio atlyginimo kintamoji dalis išskyrus atvejus, kai darbuotojas nesutinka su tiesioginio vadovo pateiktu veiklos vertinimu.
45. Kai darbuotojo veikla įvertinama kaip iš dalies atitinkanti lūkesčius, jo teisinė padėtis nesikeičia, tačiau darbuotojui nustatomas privalomas kvalifikacijos tobulinimas.
46. Kai darbuotojo veikla įvertinama kaip neatitinkanti lūkesčių, tiesioginio vadovo rašytiniu motyvuotu pasiūlymu Centro direktoriaus sprendimu:
46.1. darbuotojui gali būti nustatomas mažesnis pareiginės algos koeficientas, taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį negu tai pareigybei nustatytas minimalus pareiginės algos koeficientas, arba
46.2. darbuotojas perkeliamas į žemesnes pareigas ir nustatoma pareiginė alga, kuri yra nustatoma taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, negu jam iki perkėlimo nustatytas pareiginės algos koeficientas, tačiau ne mažesnį, negu tai pareigybei nustatytas mažiausias pareiginės algos koeficientas.
[bookmark: part_f54abe4dfbf940139841e546b47d6a46]
X SKYRIUS
PAREIGINĖS  ALGOS KOEFICIENTO KEITIMAS

47. Pareiginės  algos koeficientas keičiamas (nustatomas iš naujo):
47.1. pasikeitus darbo rinkos sąlygoms;
47.2. pasikeitus Įstatymui, reglamentuojančiam nustatytas minimalias pareiginės algos koeficientų ribas;
47.3. pasikeitus Plungės rajono savivaldybės Žlibinų kultūros centro darbo užmokesčio fondui;
47.4. pasikeitus Plungės rajono savivaldybės Žlibinų  kultūros centro priskirtoms funkcijoms.
48. Pareiginės algos koeficientą keičia (nustato iš naujo – didina) Centro direktorius savo sprendimu, esant 47.1–47.4 papunkčiuose išvardintoms aplinkybėms, įvertinęs įstaigos finansines galimybes, darbuotojo prašymu nustatyti jam didesnį pareiginės algos koeficientą.
49. Darbo apmokėjimo sistemos nuostatos negali būti taikomos taip, kad pablogėtų Centro darbuotojų pareiginės algos koeficientas.

XI SKYRIUS
DARBO LAIKO APSKAITA

50. Darbuotojų darbo laiko apskaita tvarkoma pildant darbo laiko apskaitos žiniaraščius.
51. [bookmark: _GoBack]Darbuotojų darbo laikas nustatomas, keičiamas, organizuojamas taip, kaip nurodyta Lietuvos Respublikos darbo kodekse ir Žlibinų kultūros centro vidaus teisės aktuose.





XII SKYRIUS
DARBO UŽMOKESČIO MOKĖJIMO TERMINAI, TVARKA

52. Darbo užmokestis darbuotojui mokamas kartą per mėnesį. Darbo užmokestis už praėjusį mėnesį išmokamas iki kito mėnesio 10 dienos. Jeigu mokėjimo terminas sutampa su nedarbo diena, jis perkeliamas į vėlesnę dieną.
53. Atsižvelgiant  į galimus finansinių lėšų gavimo sutrikimus ne dėl Plungės rajono savivaldybės Žlibinų kultūros centro kaltės, darbo užmokesčio mokėjimo terminai gali būti keičiami apie tai informuojant darbuotojus.
54. Darbuotojo valandinis atlygis arba mėnesinė alga negali būti mažesni už Lietuvos Respublikos Vyriausybės nustatytus minimalųjį valandinį atlygį ir minimaliąją mėnesinę algą.
55. Iš priskaičiuoto darbo užmokesčio išskaičiuojama:
55.1. įstatymų nustatyti mokesčiai (GPM, VSD, PSD);
55.2. antstolių patvarkymuose nurodytos sumos. Šie išskaitymai vykdomi gavus iš antstolių patvarkymus, kurie patvirtina darbuotojo pareigą mokėti alimentus, skolą už trūkumus, žalos atlyginimą ar kitus įsiskolinimus;
55.3. jei darbuotojas dirba keliose darbovietėse, jis pasirenka vieną, kurioje bus taikomas neapmokestinamas pajamų dydis;
55.4. kitais, neprieštaraujančiais įstatymams, atvejais.
56. Už dvi pirmąsias ligos darbo dienas darbuotojams mokama 62,06 procentų vidutinio darbo užmokesčio dydžio ligos išmoka.
57. Kasmetinių atostogų laiku darbuotojui paliekamas jo vidutinis darbo užmokestis (atostoginiai). Atostoginiai išmokami ne vėliau kaip paskutinę darbo dieną prieš kasmetinių atostogų pradžią arba atskiru darbuotojo prašymu mokami įprasta darbo užmokesčio mokėjimo tvarka.
58. Darbo sutarčiai pasibaigus, visos darbuotojo su darbo santykiais  susijusios išmokos išmokamos, kai nutraukiama darbo sutartis su darbuotoju, bet ne vėliau kaip iki darbo santykių pabaigos, nebent šalys susitaria, kad su darbuotoju bus atsiskaityta ne vėliau kaip per dešimt darbo dienų.
59. Darbo užmokestis darbuotojams pervedamas į darbuotojo nurodytą banko sąskaitą.
60. Darbuotojams prašant išduodamos pažymos apie darbą Rumšiškių kultūros centro, kurioje nurodoma darbuotojo darbo laikas, darbo užmokesčio dydis ir sumokėtų mokesčių valstybinio socialinio draudimo įmokų dydis.
61. Duomenys apie atskiro darbuotojo darbo užmokestį teikiami ar skelbiami tik įstatymų nustatytais atvejais arba su darbuotojų sutikimu.

XIII SKYRIUS
BAIGIAMOSIOS NUOSTATOS

62. Darbo apmokėjimo sistema Centre gali būti peržiūrima ir (ar) keičiama, atsižvelgiant į Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 1 priede nustatytus pareiginės algos koeficientų pasikeitimus, rinkos tendencijas, įvertinus įstaigos finansines galimybes ir kitais atvejais. Darbo apmokėjimo sistema keičiama Centro direktoriaus įsakymu.
63. Keičiant Darbo apmokėjimo sistemą, darbuotojams pareiginės algos koeficientas nekeičiamas, išskyrus atvejus, kai pasikeitus teisiniam reguliavimui pasikeičia pareiginės algos koeficientų minimali reikšmė ir darbuotojui nustatytas pareiginės algos koeficientas tampa mažesnis už naujai nustatytą minimalią tai pareigybei pareiginės algos koeficiento ribą.
____________________ 






















Plungės rajono savivaldybės 
Žlibinų kultūros centro
darbo apmokėjimo sistemos 
1 priedas

PAREIGINĖS ALGOS KOEFICIENTO DYDŽIO NUSTATYMO KRITERIJŲ APRAŠYMAI

1. Pagrindinių kriterijų aprašymai:
1.1. Veiklos sudėtingumo kriterijaus aprašymas:
Veiklos sudėtingumo lygis (apimtis) apibūdina gebėjimą atlikti tam tikro sudėtingumo (apimties) užduotis:
· atlieka nesudėtingas ir (ar) mažos apimties užduotis (nesudėtinga užduotis – tokia,  kuri gali būti sėkmingai atlikta veikiant pagal apibrėžtas procedūras bei taisykles ir (ar) tiesiogiai taikant reglamentuojančių teisės aktų nuostatas, neatsižvelgiant į aplinkybes; mažos apimties užduotis – tokia, kurios atlikimas daro nereikšmingą įtaką padalinio ir (ar) Centro veiklai ir (ar) rezultatams); 
· atlieka vidutinio sudėtingumo ir (ar) vidutinės  apimties užduotis (vidutinio sudėtingumo užduotis – tokia, kuri gali būti sėkmingai atlikta, kai instrukcijos, metodikos, teisės aktai ar kt. pritaikomi atsižvelgiant į situaciją (ne pažodžiui taikant instrukciją, metodą, teisės aktą ar kt., o suprantant ir taikant principus, kuriais metodas yra pagrįstas); vidutinės apimties užduotis – tokia, kurios atlikimas daro tam tikrą įtaką padalinio ir (ar) Centro veiklai ir (ar) rezultatams); 
· atlieka sudėtingas ir (ar) didelės apimties užduotis (sudėtinga užduotis – tokia, kuri reikalauja nestandartinių sprendimų, ekspertinio, grįsto sėkminga patirtimi išmanymo, gebėjimo įvertinti platesnį užduoties kontekstą, užduoties atlikimo (savo veiksmų) ir užduoties rezultatų poveikį platesnei aplinkai (Centrui ir už jo ribų); didelės apimties užduotis – tokia, kurios atlikimas daro reikšmingą įtaką Centro veiklai ir (ar) rezultatams ir (ar) įtaka pasireiškia ir už Centro ribų. 

	VEIKLOS SUDĖTINGUMAS

	Lygis
	Aprašymas
	Procentinės dalies intervalas

	I
	Atlieka nesudėtingas ir (ar) mažos apimties užduotis su pagalba ir kt.
	5–15

	II
	Atlieka nesudėtingas ir (ar) mažos apimties užduotis
(savarankiškai).
	16–20

	III
	Atlieka vidutinio sudėtingumo ir (ar) vidutinės apimties
užduotis (savarankiškai).
	21–25

	IV
	Atlieka sudėtingas ir (ar) didelės apimties užduotis
(savarankiškai).
	26–30

	V
	Atlieka itin sudėtingas ir (ar) itin didelės apimties užduotis
(savarankiškai).
	30 ir daugiau


1.2. Atsakomybės lygio kriterijaus aprašymas:
Šio kriterijaus tikslas – identifikuoti pareigybes, kurios dalyvauja analizuojamos funkcijos atlikime, bei įvardinti šių pareigybių faktinį atsakomybės poveikio lygį už laukiamą rezultatą. Atsakomybių analizė paremta Centro procesų ir funkcijų bei dalyvaujančių pareigybių faktinių atsakomybių sąryšio nustatymu. 
Taikant šį kriterijų, atliekami tokie žingsniai:
Išanalizuojami su pasirinkta Centro funkcija (veikla) susiję teisės aktai (Centro nuostatai, nagrinėjamų pareigybių pareigybės aprašymai).
Teisės aktų analizė. Centro veiklos ir pareigų atsakomybės yra apibrėžtos nuostatuose, bei pareigybių aprašymuose. 
Analizuojama veikla skirstoma į tris dalis: veiklos sritys, veiklos ir veiksmai.
Veiklos lygių aprašymai:
	Veiklos lygis
	Aprašymas

	Veiklos sritis
(procesas)
	Veiklos sritis yra nuolatos atliekamų veiklų seka, būtent ji kuria pridėtinę vertę.
Ji įstaigoje egzistuoja autonomiškai bei tampa įstaigos vieneto pagrindu. 


	Veikla (procedūra)
	Tai yra susijusių veiksmų seka, sukurianti laukiamą rezultatą. Veikla turi pradžią ir pabaigą (arba nuolatos pasikartoja), ji vyksta tam tikroje organizacinių ryšių aplinkoje.


	Veiksmai
	Veiksmas privalo turėti poveikio objektą. Veiksmo atlikimo metu šis objektas įgyja naują būseną. Veiksmo atlikimui būtini resursai (laikas, vieta), jį atlieka subjektas arba subjektų grupė (subjektas šiuo atveju yra pareigybė).




Nustatomi veiklose dalyvaujančių pareigybių atsakomybės lygiai.
Vykdant atsakomybių lygių analizę nustatomos pareigybės dalyvaujančios apibrėžtuose veiksmuose, veiklose bei veiklos srityse ir atitinkamai priskiriami jų atsakomybių lygiai. Atsakomybių analizei lentelėje pateikti siūlomi naudoti atsakomybių lygių aprašymai.

	ATSAKOMYBĖS LYGIS

	Lygis
	Aprašymas
	Procentinės dalies intervalas

	I
	Šio lygio atsakomybę turinti pareigybė teikia informaciją kitiems veiklos vykdytojams.
Informacijos gavimas nelygu informacijos teikimui, informacijos gavėjai nedalyvauja veiksmuose. Pvz., vykdymo viza „susipažinti“ nėra atsakomybė.

	5–15

	II
	Šio lygio atsakomybę turinti pareigybė kaupia, analizuoja ir teikia apibendrintą informaciją III–V lygio pareigybėms. Taip pat teikia paslaugas, reikalingas kitų pareigybių darbui. Šį atsakomybės lygį turinčios pareigybės turi žinoti apie nagrinėjamos funkcijos atlikimo eigą.

	16–20

	III
	Pareigybė, turinti šią atsakomybę dalyvauja veikloje (sąveikauja su V ir IV atsakomybės lygio pareigybėmis), bet neatsako už rezultatą. Ji nepriima sprendimo, tačiau daro jam įtaką. Ši pareigybė atlieka paraminę funkciją (pataria, paaiškina, stebi, komentuoja, pritaria) bei suderina veiksmus. Pareigybės (-ių) darbo rezultatas yra netiesiogiai panaudojamas pagrindinio funkcijos / veiklos rezultato pasiekimui.

	21–25

	IV
	Pareigybė, turinti šį atsakomybės lygį gauna dalį atsakomybės iš V atsakomybės lygio pareigybės ir už šią dalį atsako tiesiogiai.
Užduotis (-ys) jai yra deleguojama. Ši pareigybė žino visumą bei gali ją įvardinti, tačiau nepriima sprendimų, nulemiančių visumos rezultatą. Pareigybei priskiriama bendra atsakomybė už poveikį rezultatams.

	26–30

	V
	Šio lygio atsakomybė gali būti priskiriama tik vienai pareigybei.
Pareigybė, turinti šį atsakomybės lygį, turi teisę priimti sprendimą, kai susiduria su pasirinkimo galimybe. Ši pareigybė turi teisę deleguoti dalį atsakomybės (visos deleguoti negalima), tokiu atveju yra sumažinamas dalyvavimas, tačiau yra didinama kontrolė. Jei veiklos srityje pareigybė turi tokį atsakomybės lygį, tai yra vadovaujanti pareigybė.

	30 ir daugiau



Analizuojamos funkcijos atlikime pagrindinį vaidmenį, t. y. pagrindinį atsakomybės poveikį – V lygis, gali turėti tik viena pareigybė. Efektyvioje funkcijų vadyboje pagrindinė atsakomybė negali  būti padalinta kelioms pareigybėms, todėl V lygis turi  būti priskirtas tik vienai pareigybei vienos nagrinėjamos veiklos ar veiksmo lygyje.
Nustačius pagrindinę atsakomybę, detalizuojama, kurios pareigybės savo darbu tiesiogiai prisideda prie šio veiksmo ar veiklos rezultato kūrimo. Šiuo atveju pareigybei priskiriama bendra atsakomybė už poveikį rezultatams – IV lygis. Bendros atsakomybės lygį gali turėti kelios pareigybės, dalyvaujančios procese. Galimai neefektyvios veiklos požymis yra tai, kad bendrą atsakomybę dalijasi daugiau pareigybių, nei būtina tinkamam funkcijos / veiklos atlikimui (pvz., daugiau nei trys), kas parodo, kad į veiklos rezultato kūrimą įtrauktas perteklinis pareigybių kiekis. Nustatant IV atsakomybės lygį, vertinama, kas iš tikrųjų su V lygio atsakomybę turinčia pareigybe kartu atlieka šį darbą. Dažnai IV atsakomybės lygio pareigybė yra pavaduojanti V lygio pareigybę.
Pareigybėms, kurių darbo rezultatas yra netiesiogiai panaudojamas pagrindinio funkcijos / veiklos rezultato pasiekimui, ir kurios turi aiškinamąjį, patariamąjį ar palaikantį poveikį kitų pareigybių priimamiems sprendimams ir pasiekiamam rezultatui, yra priskiriamas atsakomybės lygis III. Šios atsakomybės lygį turinčios pareigybės darbo rezultatai yra naudojami nagrinėjamos funkcijos rezultato kūrimui.
Pareigybės, kurios dalyvauja rezultatų pasiekime netiesiogiai bei turi tolimą atsakomybės poveikį pagrindinės analizuojamos funkcijos / veiklos rezultatui, turi II atsakomybės poveikio lygį. Tai gali būti duomenų analitika ir kitų netiesioginių paslaugų, reikalingų kitų pareigybių darbui, teikimas. Šį atsakomybės lygį turinčios pareigybės turi žinoti apie nagrinėjamos funkcijos atlikimo eigą be suderinimo su jomis.
Pareigybės, priskirtos I atsakomybės lygiui, teikia tik savo turimą informaciją. Faktiškai tokie darbai nėra atliekami pagrindinės užduoties rezultatų pasiekimui.

1.3. Pakeičiamumo kriterijaus aprašymas:
Pakeičiamumo kriterijus pasižymi universaliu pritaikomumu ir gali būti taikomas tiek visam Centrui, tiek procese dalyvaujantiems darbuotojams.
Specifinės kvalifikacijos ir kompetencijų reikalaujančiose pareigybėse gali būti sudėtinga greitai pakeisti darbuotoją, o net laikinai neužpildyta svarbi pareigybė gali turėti neigiamos įtakos Centro vykdomiems procesams bei siekiamiems tikslams.
Kertinės pareigybės yra tos, kurios turi aukščiausią lygį. Tai yra pareigybės, kurių įtaka įstaigos veiklai yra didelė, o pakeičiamumas – sudėtingas. Dažniausiai tai būna darbuotojai, pasižymintys specialiosiomis, gana sunkiai darbo rinkoje randamomis kompetencijomis ir atliekantys funkcijas, tiesiogiai susijusias su įstaigai keliamų tikslų vykdymu. Į IV lygį patenka pareigybės, kurių įtaka įstaigos veiklai yra didelė, tačiau jas nėra labai sunku pakeisti – tiek iš vidinių išteklių kaitumo būdu, tiek skelbiant konkursą ir ieškant pretendentų iš išorės. Į šį lygį dažniausiai patenka padalinių vadovai. Kiekvieno vadovo tikslas turėtų būti ugdyti sau pavaldžius darbuotojus ir parengti asmenis, galinčius juos pavaduoti ir reikalui esant – pakeisti. Į III lygį patenka pareigybės, kurių įtaka įstaigos veiklai nėra labai didelė, bet jas pakeisti atsilaisvinimo atveju yra sunku. Tai dažniausiai specialistai, atliekantys siauras aiškiai apibrėžtas funkcijas, kurios reikalauja labai konkrečių žinių, įgūdžių ir gebėjimų, dažnai išugdomų tik darbo vietoje. I ir II lygis – pareigybės, kurias yra nesunku pakeisti ir kurių įtaka įstaigos veiklai nėra didelė. Tai dažniausiai palaikančias funkcijas atliekantys darbuotojai.
Klausimynas pareigybių svarbos ir pakeičiamumo vertinimui
Pareigybės įtaka Centrui
1. Pareigybės atsilaisvinimas turėtų pastebimą poveikį įstaigoje vykstantiems procesams. 
2. Pareigybės atsilaisvinimo atveju būtų apsunkintas įstaigos funkcijų vykdymas. 
3. Pareigybės atsilaisvinimo atveju būtų pastebimai apsunkintas teisės aktuose numatytų reikalavimų įstaigos veiklai laikymasis. 

Pareigybės pakeičiamumas 
1. Šios pareigybės užpildymui jos atsilaisvinimo atveju įstaigoje yra darbuotojas(-ai), pilnai atitinkantis (-ys) kvalifikacijos reikalavimus. 
2. Šios pareigybės užpildymui jos atsilaisvinimo atveju įstaigoje yra darbuotojas(-ai), turintis(-ys) formaliai neapibrėžtas, tačiau reikalingas efektyviam darbui kompetencijas ir gebėjimus. 
3. Šios pareigybės užpildymui yra pakankama pasiūla darbo rinkoje. 
4. Šiai pareigybei užpildyti įstaiga yra pakankamai patrauklus darbdavys pretendentams.

	PAKEIČIAMUMAS

	Lygis
	Aprašymas
	Procentinės dalies intervalas

	I
	Įtaka nedidelė, lengva pakeisti. Pvz., pagalbinės funkcijos
	5–15

	II
	Įtaka nedidelė, nelabai sudėtinga pakeisti. Pvz., srautinės pareigybės (yra daug vykdytojų).
	16–20

	III
	Įtaka nedidelė, bet sunku pakeisti. Atliekamos funkcijos nėra kritinės Centro veiklos efektyvumui ir (ar) tęstinumui, tačiau pareigybėje dirbantis asmuo turi kompetencijas, kurias sunku greitai išugdyti arba surasti rinkoje.
	21–25

	IV
	Atlieka funkcijas, reikšmingas Centro veiklos efektyvumui ir (ar) tęstinumui. Įtaka aukšta, bet lengva pakeisti. Pvz., vadovo pavaduotojas.
	26–30

	V
	Atlieka specifines funkcijas. Kritinės būtinos kompetencijos.
Pareigybė svarbi kaip konkurencingumo, veiklos tęstinumo garantija.
	30 ir daugiau



1.4. Profesinio darbo patirties kriterijaus aprašymas:
Profesinio darbo patirtis apskaičiuojama sumuojant laikotarpius, kai buvo dirbamas analogiškas pareigybės aprašyme nustatytas tam tikros profesijos ar specialybės darbas arba vykdytos analogiškos pareigybės aprašyme nustatytos funkcijos nebūtinai toje pačioje įstaigoje, bet per visą darbinę karjerą visų rūšių įmonėse, įstaigose ir organizacijose. Profesinė patirtis įskaitoma ir dirbusiems pagal darbo sutartis, ir pagal civilines sutartis taip pat.

	PROFESINIO DARBO PATIRTIS

	Lygis
	Aprašymas
	Procentinės dalies intervalas

	I
	Iki 1 m.
	5–15

	II
	Nuo 1 m. iki 2 m.
	16–20

	III
	Nuo 2 m. iki 4 m.
	21–25

	IV
	Nuo 4 m. iki 6 m.
	26–30

	V
	Nuo 6 m. ir daugiau
	30 ir daugiau

ŽLIBINŲ KULTŪROS CENTRO PAREIGYBIŲ LYGIŲ STRUKTŪRA

	Pareigybės lygis
	Pareigybės pavadinimas

	V
	Direktorius

	IV
	Kultūrinės veiklos vadybininkas A2

	III
	Kultūrinių renginių organizatorius B
Koncertmeisteris B
Choreografas B 
Režisierė B
Raštvedys B
Garso, vaizdo ir šviesos operatorius B

	II
	Garso ir vaizdo operatorius C
Kūrikas C

	I
	Valytojas D
Darbininkas D

ŽLIBINŲ KULTŪROS CENTRO 
PAREIGINIŲ ALGŲ KOEFICIENTŲ INTERVALAI

	Pareigybės lygis
	Minimalus koeficientas
pagal įstatymą
	Siektinas minimalus koeficientas su 10% kintama dalimi 
	Vidurinės reikšmės koeficientas 
	Maksimalus koeficientas 


	V
	1,29
	1,76
	2,10
	2,5 - 3,98

	IV
	0,7
	1,58
	1,89
	2,25 (žingsnis 10%)

	III
	0,67
	1,43
	1,70
	2,03 (žingsnis 10%)

	II
	0,64
	1,28
	1,53
	1,83 (žingsnis 10%)

	I
	MMA
	MMA
	
	




ĮPRASTO DARBUOTOJŲ DARBO UŽMOKESČIO RIBOS
	Lygis
	Siektinas įprastas darbo užmokestis, eurais neatskaičius mokesčių*

	
	Minimali
Reikšmė (Eur)
	Vidurinė
reikšmė(Eur)
	Maksimali 
reikšmė(Eur)

	V
	2303,17
	3749,34
	4463,5

	IV
	1249,78
	3374,41
	4017,15

	III
	1196,22
	3035,18
	3624,36

	II
	1142,66
	2731,66
	3267,28

	I
	MMA
	
	


* Siektinas įprastas darbo užmokestis su 10% kintamąja dalimi[footnoteRef:1]. [1:  Lietuvos Respublikos Vyriausybės 2024 m. sausio 24 d. nutarimas Nr. 80 „Dėl Lietuvos Respublikos Vyriausybės 2023 m. lapkričio 8 d. nutarimo Nr. 857 „Dėl Darbo apmokėjimo sistemos nustatymo rekomendacijų patvirtinimo“ pakeitimo“ (https://www.e-tar.lt/portal/lt/legalAct/85d3e230be9e11eea5a28c81c82193a8 )] 

